Лунните дни и камъните, Анатолий Рижов
Лунните дни и камъните, Анатолий Рижов
--------------------------------------


Книгата съдържа лекцията на руския астролог, йогин и езотерик Анатолий Николаевич Рижов.
Посветена е на описанието на лунните дни и тяхната космическа връзка с минералите: авторът с фино чувство за хумор и самоирония разказва за свойствата на минералите по отношение на дните от лунния календар. В нея ще прочетете подробни препоръки относно носенето и използването на камъни и минерали във всеки от 30-те лунни дни според енергетиката им.

Както казва самият автор: „В първите лекции ще разкажа за дните и камъните, а после ще дам информация как да се почистват, какво да се прави с тях – лекуване, киснене, дробене, окачване на стената, на кой пръст да се слагат, на какво място да се носят, защо, кога, къде.“
Книгата е преиздадена на руски език вече четири пъти.

> „Прекрасна разработка! Великолепно изложение за всички лунни дни и ценна езотерична информация за камъните и кристалите. Разбира се, лекцията е много одухотворена, в стила на основателя на училището по астройога „Канон“: астролога Анатолий Рижов. Книга за тези, които са сериозно ангажирани с астрологията.“
> Павел Глоба


Анатолий Николаевич Рижов (18.03.1938-09.04.1996) е руски астролог и езотерик, един от най-добрите ученици на Павел Глоба. Първоначално изнася лекции в школата на своя учител, основно по медицинска астрология и приложението й, свързано с биоенергетиката и очистването на организма. През 1989 година организира свое училище с два факултета: йога и астрология, откъдето е и името му: школа по астройога „Канон“, Санкт Петербург. След две години обхватът на лекциите се разширява с обучения по таро, магии, руни, нумерология и кабала в още много градове в Русия.